Publication: Magyar Közlöny
Issue: MK-2011-32 (Year: 2011, Number: 32)
Era: contemporary
Section: 2004. évi CVII. törvény mellékletében felsorolt kistérségenként legalább egy ügyfélszolgálatot mûködtetni. Azon
Paragraph Index: 1099

163. § A Get. 82. § (2) bekezdése helyébe a következõ rendelkezés lép: „(2) A szállítási rendszerirányító a többi rendszerüzemeltetõvel együttmûködve a szállítóvezetékek – beleértve a gázátadó állomásokat is –, az elosztóvezetékek, valamint a földgáztárolók kapacitás-felülvizsgálatának eredményeit és a fejlesztési javaslatokat összehangolja, az engedélyesek és felhasználói érdekvédelmi szervezetek képviselõivel véleményezteti, és a Hivatal részére elbírálásra és jóváhagyásra benyújtja. Véleményeltérés esetén a szállítási rendszerirányító az eltérõ véleményeket is köteles benyújtani a Hivatalhoz. A Hivatal a vizsgálat során szükség esetén nyilvános egyeztetést tart a rendszerhasználókkal a fejlesztési javaslatról és annak eredményét jegyzõkönyvben rögzíti, illetve határkeresztezõ kapacitás beruházások esetében egyeztet az érintett ország hatóságaival a költségmegosztásról és a beruházás mûszaki-gazdasági feltételrendszerérõl.”

Source: https://magyarkozlony.hu/hivatalos-lapok/f7e48fc4af6c1657c434780b6bc3081e5f24fbff/dokumentumok/6902b1ff19c7824fa369c867f96fdbcbd0290a56/letoltes